Document ID: 32012R0214
Publication Date: 2012-03-13

Title and Content:
IZVEDBENA UREDBA KOMISIJE (EU) št. 214/2012
z dne 13. marca 2012
o odstopanju od člena 63(2)(a) Uredbe Sveta (ES) št. 1234/2007 za tržno leto 2011/2012 glede datumov za sporočanje prenosa presežnega sladkorja
EVROPSKA KOMISIJA JE -
ob upoštevanju Pogodbe o delovanju Evropske unije,
ob upoštevanju Uredbe Sveta (ES) št. 1234/2007 z dne 22. oktobra 2007 o vzpostavitvi skupne ureditve kmetijskih trgov in o posebnih določbah za nekatere kmetijske proizvode („Uredba o enotni SUT“) (1) ter zlasti člena 85(c) v povezavi s členom 4 Uredbe,
ob upoštevanju naslednjega:
(1)
V skladu s členom 63(2)(a) Uredbe (ES) št. 1234/2007 mora vsako podjetje, ki se odloči za prenos cele ali dela proizvodnje, ki presega njegovo kvoto, zadevno državo članico obvestiti o svoji odločitvi. To informacijo je treba predložiti pred datumom, ki ga določi ta država članica, v skladu z roki, določenimi v navedenem členu.
(2)
Za olajšanje oskrbe z izvenkvotnim sladkorjem na trgu Unije, da se podjetjem omogoči odziv na nepredvidene spremembe v povpraševanju v prvih mesecih tržnega leta 2011/2012, je treba državam članicam dati možnost, da določijo poznejše datume od datumov, določenih v členu 63(2) Uredbe (ES) št. 1234/2007.
(3)
Ukrepi iz te uredbe so v skladu z mnenjem Upravljalnega odbora za skupno ureditev kmetijskih trgov -
SPREJELA NASLEDNJO UREDBO:
Člen 1
Z odstopanjem od člena 63(2)(a) Uredbe (ES) št. 1234/2007 za tržno leto 2011/2012 podjetja, ki so se odločila za prenos količin sladkorja v skladu s členom 63(1) navedene uredbe, o tem obvestijo zadevno državo članico pred datumom, ki ga določijo države članice, in sicer med 1. februarjem in 15. avgustom 2012.
Člen 2
Ta uredba začne veljati sedmi dan po objavi v Uradnem listu Evropske unije.
Uporablja se do 30. septembra 2012.
Ta uredba je v celoti zavezujoča in se neposredno uporablja v vseh državah članicah.
V Bruslju, 13. marca 2012

Classification:
Level 1 Topics: 100157
100147
100156
100150
100144
Level 2 Topics: 100175
100246
100256
100223
100196
Level 3 Topics: 13
4314
2972
4488
525
All Topics: 13
4314
5334
5581
926